Rozsudok Súdneho dvora (deviata komora) z 27. februára 2025 – Európska komisia/Helénska republika
(vec C-128/24)1
„Nesplnenie povinnosti členským štátom – Životné prostredie – Smernica 2014/89/EÚ – Námorné priestorové plánovanie – Článok 8 ods. 1 – Povinnosť vypracovať námorné priestorové plány – Článok 14 ods. 1 – Povinnosť zaslať kópie námorných priestorových plánov Európskej komisii a ostatným dotknutým členským štátom“
Jazyk konania: gréčtina
Účastníci konania
Žalobkyňa: Európska komisia (v zastúpení: M. Konstantinidi a F. Le Bot, splnomocnení zástupcovia)
Žalovaná: Helénska republika (v zastúpení S. Chala, splnomocnený zástupca)
Výrok rozsudku
Helénska republika
tým, že do 31. marca 2021 nevypracovala námorný priestorový plán a
a nezaslala kópie tohto plánu Európskej komisii a ostatným dotknutým členským štátom v lehote troch mesiacov od jeho uverejnenia,
si nesplnila povinnosti, ktoré jej vyplývajú z článku 8 ods. 1 a článku 15 ods. 3, ako aj článku 14 ods. 1 smernice Európskeho parlamentu a Rady 2014/89/EÚ z 23. júla 2014, ktorou sa ustanovuje rámec pre námorné priestorové plánovanie.
Helénska republika je povinná nahradiť trovy konania.
____________
1 Ú. v. EÚ C, C/2024/2415.